Κέικ με κεράσια
Ένα ζουμερό, μαλακό, πεντανόστιμο κέικ με βασικό υλικό τα κεράσια.
200 γρ. βούτυρο αγελάδος + επιπλέον για τη φόρμα, 370 γρ. αλεύρι για όλες τις χρήσεις + επιπλέον για τη φόρμα, 2 κουτ. γλυκού μπέικιν πάουντερ, 200 γρ. ζάχαρη λευκή, κρυσταλλική, 4 αυγά μεσαίου μεγέθους, 2 κάψουλες βανίλια (βανιλίνη), 100 γρ. γιαούρτι αγελάδος, 400 γρ. κεράσια χωρίς κουκούτσια, ψιλοκομμένα (καθαρό βάρος), 300 γρ. ζάχαρη άχνη, 4 κουτ. σούπας γάλα φρέσκο, πλήρες, 2 κουτ. σούπας λικέρ κεράσι, λίγα κεράσια, για το γαρνίρισμα
Για να φτιάξουμε κέικ με κεράσια, αρχικά προθερμαίνουμε το φούρνο στους 180° C. Στη συνέχεια, βουτυρώνουμε καλά και αλευρώνουμε μια κλασική φόρμα για κέικ με τρύπα στη μέση, διαμέτρου 20 εκ.Κοσκινίζουμε το αλεύρι με το μπέικιν πάουντερ και τα αφήνουμε για λίγο κατά μέρος. Χτυπάμε στο μίξερ το βούτυρο με τη ζάχαρη μέχρι να φουσκώσει το μείγμα και να ασπρίσει.Συνεχίζοντας το χτύπημα, προσθέτουμε ένα-ένα τα αυγά, τη βανιλίνη και μετά, εναλλάξ, τα κοσκινισμένα υλικά. Τέλος, ενσωματώνουμε το γιαούρτι και τα κεράσια, ανακατεύοντας απαλά με μια κουτάλα ή σπάτουλα ζαχαροπλαστικής (μαρίζ).Αδειάζουμε τη ζύμη στη φόρμα και ψήνουμε για 50 – 60 λεπτά. Αφήνουμε το κέικ να κρυώσει.Ρίχνουμε στον κάδο του μίξερ όλα μαζί τα υλικά και τα χτυπάμε με το σύρμα, μέχρι να σφίξει το μείγμα. Αν χρειάζεται, προσθέτουμε λίγο ακόμη νερό. Όταν κρυώσει το κέικ, το ξεφορμάρουμε και το περιχύνουμε με το γλάσο. Γαρνίρουμε το κέικ με φρέσκα κεράσια ή μαρασκίνο.
Γιαούρτι,Ζάχαρη,Κεράσι,Χορτοφαγικά